21. ΒΑΣΙΛΙΚΟΝ ΔΙΑΤΑΓΜΑ της 4/25 Νοεμ.1949 Περί συμπληρώσεως και τροποποιήσεως του από 23.2.48 Β.Δ/τος περί τροποποιήσεως του από 13.2.36 Β.Δ/τος κλπ. Άρθρ.1-5.(Τροποποιούνται τα άρθρ. 2, 3, 13, 14, 19, 20, 27, 37 και 38 του Β.Δ/τος 13.2.36 το άρθρ.6 Β. Δ. 12.9.35 περί ελέγχου των εσωτερικών ηλεκτρ. εγκαταστάσεων και το άρθρον 16 Β. Δ. 25.5.38 περί χορηγήσεως αδειών Δ' κατηγορίας (Ανελκυστήρων). Γενικαί Διατάξεις Άρθρ.6.-1ον)Τα κατά τάς διατάξεις του από 13/2/36 Β.Δ/τος "περί συμπληρώσεως Δ/τος περί άδειων κλπ." απαιτούμενα πιστοποιητικά πρακτικής εξασκήσεως δια την χορήγησιν αδειών βοηθού ηλεκτροτεχνίτου και ηλεκτροτεχνίτου τα εκδοθησόμενα από της δημοσιεύσεως του παρόντος δέον να αφορώσιν εξάσκησιν εν τη Α΄ ειδικότητι (εσωτερικών ηλεκτρικών εγκαταστάσεων). 2ον) Δια της υπό του αρθρ.13 του από 13/2/36 Β.Δ/τος "περί συμπληρώσεως Δ/τος περί αδειών εκτελέσεως κλπ." επιβαλλομένης γραπτής εξετάσεως, εξυπακούεται ότι οι υποψήφιοι αδειούχοι εγκαταστάται δέον να έχωσι στοιχειώδεις γνώσεις αναγνωρίσεως, γραφής και των τεσσάρων πράξεων της αριθμητικής, απαγορευομένης της χορηγήσεως αδείας εγκαταστάτου εις τους μη έχοντας τάς γνώσεις ταύτας. 3·"Απο της δημοσιεύσεως του παρόντος Β. Δ/τος η χορήγησις αδειών εγκαταστάτου εσωτερικών ηλεκτρικών εγκαταστάσεων απαγορεύεται εις υπαλλήλους επιχειρήσεων παραγωγής και διανομής ηλεκτρικής ενεργείας, εξαιρέσει των περιπτώσεων του άρθρ.1ου του παρόντος Δ/τος, εις Δημοσίους, Δημοτικούς υπαλλήλους, υπαλλήλους Νομικών Προσώπων Δημοσίου Δικαίου, Τραπεζών ως και Επιχειρήσεων και Οργανισμών Κοινής Ωφελείας". Τα εντός " " αντικατεστάθησαν ως άνω δια του άρθρ.2 Β.Δ. της 7/7 Άπρ .1954. "Οι εκ τούτων τυχόν υποψήφιοι εγκαταστάται δύνανται εφ’ όσον έχουσι τα προς τούτο προσόντα, να εξετάζωνται δια την απόκτησιν αδείας εγκαταστάτου συντασσομένου υπό της εξεταστικής επιτροπής εν περιπτώσει επιτυχών εξετάσεων του οικείου πρακτικού δι’ άδειαν εγκαταστάτου, θα χορηγήται όμως εις τούτους άδεια επιβλέψεως συντηρήσεως (εσωτερικών ηλεκτρικών εγκαταστάσεων) χορηγουμένης της αδείας εγκαταστάτου άνευ ετέρας διατυπώσεως πλην της καταθέσεως της κεκανονισμένης εγγυήσεως, ευθύς ως ο ενδιαφερόμενος εγκαταλείψει την θέσιν του μισθωτού. Αί άδειαι εγκαταστάτου εσωτερικών ηλεκτρικών εγκαταστάσεων των οποίων οι κάτοχοι ανήκουσι εις τινα των υπό της παραγράφου ταύτης καθοριζομένων κατηγοριών μισθωτών δεν θεωρούνται υπό της αρμοδίας υπηρεσίας από της δημοσιεύσεως της παρούσης αντικαθιστάμεναι υποχρεωτικώς δι’ αντιστοίχου ισχύος αδείας συντηρητού. Η μη θεώρησις των αδειών τούτων δεν συνεπάγεται και την ακύρωσιν αυτών εφ' όσον οι ενδιαφερόμενοι καταθέτουσι τάς αδείας των εις την αρμοδίαν υπηρεσίαν προς αντικατάστασιν αυτών δι’ αντιστοίχου ισχύος αδείας συντηρητού. Αι κατά τα ανωτέρω αντικαθιστάμεναι άδειαι εγκαταστάτου ανακτώσι την ισχύν αυτών δια θεωρήσεως άνευ διατυπώσεων ευθύς ως ο ενδιαφερόμενος εγκαταλείψει την θέσιν του μισθωτού, υποβάλλων δι' αιτήσεως προς την αρμοδίαν υπηρεσίαν σχετικήν έγγραφον βεβαίωσιν περί τούτου. Εν περιπτώσει μη καταθέσεως της αδείας εγκαταστάτου εις την αρμοδίαν υπηρεσίαν προς αντικατάστασιν δια αδείας συντηρητού, υπό των ανηκόντων εις μίαν εν τω παρόντι άρθρω αναφερομένων κατηγοριών υπαλλήλων, η άδεια αύτη ακυρούται δι' αποφάσεως του επί της Βιομηχανίας Υπουργού" . Τα εντός « »προσετέθησαν δια του (άρθρ. 1 Β.Δ. της 5 Μαΐου /2 Ιουν. 1956. 4ον) Η παρ.1 έδαφ. α, η παρ. 2 εδαφ. α και η παράγραφος του άρθρ. 1 του παρόντος Δ/τος θελουσιν ισχύση μετά εξάμηνον απο της δημοσιεύσεως αυτού είς την Εφημερίδα της Κυβερνήσεως. Εις τον αυτόν επί των Μεταφορών Υπουργόν ανατίθεμεν την δημοσίευσιν και εκτέλεσιν του παρόντος Δ/τος.